| ***Išganymas*** |
| --- |
|  |
|  |
| Pavadinimas | The Salvation |
| Kilmės šalis |  DanijaJungtinė Karalystė Jungtinė Karalystė Pietų Afrikos Respublika Švedija Belgija |
| Režisierius | Kristian Levring |
| Scenaristas (-ai) | Anders Thomas JensenKristian Levring |
| Vaidina | Mads Mikkelsen  Eva Green  Jeffrey Dean Morgan  Eric CantonaJonathan Pryce |
| Metai | 2014 |
| Žanras | vesternas, drama |
| Trukmė | 155 min. |
| Kalba | anglų, danų ir ispanų |
| Biudžetas | 10,5 mln. eurų |
| Pajamos | 44,9 tūkst. JAV dolerių |
| **IMDb įrašas** |

**Išganymas** (angl.  *The Salvation*) – 2014 m. danų sukurtas vesternas. Pagrindiniai filmavimo darbai buvo vykdomi PAR.

Pagrindiniai aktoriai
---------------------

*Aktorius – vaidmuo*
* Mads Mikkelsen – Jonas, danas emigrantas, buvęs kareivis
* Jeffrey Dean Morgan – Henris Delarue, banditų gaujos vadas
* Mikael Persbrandt – Peteris, Jono brolis
* Eva Green – Madeleinė, nebylė, nužudyto Delarue brolio našlė
* Eric Canton – Korsikietis, Delarue parankinis
* Douglas Henshall – šerifas Malikas
* Jonathan Pryce – meras Kynas
* Nanna Øland Fabricius – Mari, Jono žmona
* Michael Raymond-James – Polas

Turinys
-------

DĖMESIO: *toliau atskleidžiamos kūrinio detalės*

Pasibaigus Danijos karui, daug pralaimėjusių kareivių, tarp kurių buvo ir Jonas su broliu Peteriu, išvyko ieškoti laimės į Ameriką. Čia įsikųręs Jonas po 7 metų pagaliau galėjo sau leisti pasikviesti atvykti žmoną su jau paaugusiu sūnumi. Nuo geležinkelio stoties jų laukė ilgas kelias diližansu, o jų pakeleiviais tapo du vyrai. Pakeliui šie ėmė gerti ir priekabiauti prie Mari. Jonas bandė priešintis, bet buvo išmestas iš diližanso. Sekdamas pėdsakais jis rado sūnaus kūną, o vėliau – sustojusį diližansą su negyvais vežėjais. Jonas nužudė abu vyrus, parsigabeno sūnų ir sužeistą žmoną namo, o šiai mirus – juos palaidojo.

Tuo metu į netoliese esantį miestelį atvyksta Henris Delarue ir jo gauja, mat vienas iš nužudytų vyrų buvo jo brolis. Visas miestelis, tarp jų meras ir šerifas, jau daug metų jų bijo, moka duoklę ir vykdo bet kokius nurodymus, todėl kai Delarue pareikalauja dviejų gyvybių mainais į nužudytą brolį, šerifas su meru išrenka du žmones, kuriuos visų akivaizdoje Delarue nužudo. Nepaisant to, jis padvigubina miestelio duoklę, kol bus surastas brolio žudikas. Jonas, atvykęs į miestelį parduoti savo žemės, išduodamas Delarue, kuris šį pradeda kankinti prieš egzekuciją. Naktį Peteris išvaduoja Joną, tačiau, bėgant nuo persekiotojų, palieka brolį kalnuose, o pats nuvilioja gaują tolyn. Galiausiai Peteris nužudomas, o Jonas išsigelbėja. Atgavęs jėgas, Jonas grįžta į miestelį atkeršyti už visų savo artimųjų žūtį, kur randa netikėtą sąjungininkę – nebylę Madeleinę, kurios vyrą jis nužudė, iš kuri dabar per prievartą yra Delarue moteris...

Pagrindiniai apdovanojimai
--------------------------

* Almerijos vesternų filmų festivalis – pagrindinis žiuri prizas
* Čikagos filmų festivalis – auditorijos pasirinkimas (nominacija)

Šaltiniai
---------

1. ↑  Tartaglione, Nancy (22 April 2013). „Eva Green, Jeffrey Dean Morgan & More Join Mads Mikkelsen In *The Salvation*". *Deadline Hollywood* (Penske Business Media, LLC). Nuoroda tikrinta 24 July 2013.
2. ↑  Jagernauth, Kevin (22 April 2013). „First Look At Mads Mikkelsen In Western ‘The Salvation’; Eva Green, Jeffrey Dean Morgan, Jonathan Pryce & More Join Cast". *IndieWire* (Penske Business Media, LLC). Nuoroda tikrinta 24 July 2013.